Emanuel Pastreich

Emanuel Pastreich (født 1964 i Nashville i Tennessee) er en amerikansk akademiker, som hovedsakelig arbeider i Sør-Korea. Pastreich er førsteammanuensis ved Kyung Hee-universitetet og direktør for The Asia Institute i Seoul. Han skriver om både østasiatisk klassisk litteratur, og aktuelle problemstillinger i internasjonale relasjoner og teknologi. Pastreich erklærte sitt kandidatur for USAs president som uavhengig i februar 2020 og holdt mange taler med krav om en transformerende tilnærming til sikkerhet og økonomi.

Biografi 
Pastreich gikk på Lowell High School i San Francisco, og tok eksamen der i 1983. Han begynte studiene ved Yale University, der han tok en bachelorgrad i kinesisk i 1987, og i løpet av studietiden studerte han utenlands ved Taiwans nasjonale universitet. Pastreich tok mastergrad i litteraturvitenskap ved Universitetet i Tokyo i 1991, der han skrev hele masteroppgaven, Edo kôki bunjin Tanomura Chikuden: Muyô ingen shiga (The Late Edo Literatus Tanomura Chikuden; The Uselessness of Painting and Poetry), på japansk. Deretter reiste han tilbake til USA, og i 1998 tok han doktorgrad i Øst-Asia-studier ved Harvard University. Han arbeidet som assisterende professor ved University of Illinois i Urbana–Champaign, George Washington-University, og Solbridge International School of Business. Pastreich er førsteamanuensis ved College of International Studies på Kyung Hee-universitetet i Sør-Korea.

Offentlige tjenester 
Pastreich arbeidet tidligere som rådgiver for internasjonale relasjoner for guvernøren i Chungnam-provinsen, som rådgiver for eksterne relasjoner ved forskningssenteret Daedeok Innopolis, og ble utnevnt til å tjene i komiteen for byadministrasjon (2010 – 2011) og utenriksinvesteringer (2009 – 2010) for byen Daejeon.

Arbeid 
Pastreich er direktør for The Asia Institute, en tenketank som forsker på skjæringspunktet mellom internasjonale relasjoner, miljøet og teknologien i Øst-Asia. Tidligere tjente han som rådgiver for internasjonale relasjoner og utenlandske investeringer for guvernøren i Chungnam-provinsen (2007 – 2008). Pastreich var tidligere direktør for KORUS House (2005 – 2007), en tenketank for internasjonale relasjoner i den koreanske ambassaden i Washington D.C., og sjefsredaktør for Dynamic Korea, et magasin om det koreanske utenriksministeriet, som presenterer koreansk kultur og samfunn.

Tekstene hans omfatter bøkene The Novels of Park Jiwon: Translations of Overlooked Worlds, som er en samling av romanene til Koreas kritiske pre-modernistiske forfatter, The Visible Vernacular: Vernacular Chinese and the Emergence of a Literary Discourse on Popular Narrative in Edo Japan, som er en studie av mottakelsen av kinsesisk folkelig litteratur i Japan, og Earth Management: A Dialogue on Ancient Korean Wisdom and its Lessons for a New Earth. De koreanske utgivelsene hans inkluderer Life is a Matter of Direction, not Speed: A Robinson Crusoe in Korea, en beskrivelse av hans opplevelse av å bo i Korea, Scholars of the World Speak out About Korea's Future, en serie med intervjuer med ledende forskere som Francis Fukuyama, Larry Wilkerson og Noam Chomsky om det kontemporære Korea, og Earth Management: Finding the Answer in the Hongik Tradition, en betraktning av viktigheten av internasjonal kultur i en tid med økologisk krise. Hans kinesiske utgivelse er Searching for the Truth on Both Sides of the Ocean, hvor han foreslår et nytt paradigme for kinesisk-amerikanske relasjoner, og utforsker den tradisjonelle kinesiske kulturens verdi.

Referanser 

Alumni fra Harvard University
Alumni fra Yale University